CELEX: C2005/205/51
Language: sk
Date: 2005-08-20 00:00:00
Title: Vec T-226/05: Žaloba podaná 14. júna 2005: Dimitra Lantzoni proti Súdnemu dvoru Európskych spoločenstiev

20.8.2005   
            
            
               SK
            
            
               Úradný vestník Európskej únie
            
            
               C 205/28
            
         Žaloba podaná 14. júna 2005: Dimitra Lantzoni proti Súdnemu dvoru Európskych spoločenstiev
   (Vec T-226/05)
   (2005/C 205/51)
   Jazyk konania: francúzština
   Dimitra Lantzoni, bydliskom v Luxemburgu, v zastúpení: Michèle Bouché, advokátka, podala 14. júna 2005 na Súd prvého stupňa Európskych spoločenstiev žalobu proti Súdnemu dvoru Európskych spoločenstiev.
   Žalobkyňa navrhuje, aby Súd prvého stupňa:
   
               —
            
            
               zaviazal Súdny dvor na náhradu morálnej ujmy vo výške 50 000 eur, ktorú žalobkyňa utrpela v dôsledku vážnych pochybení majúcich za následok blokovanie jej služobného postupu,
            
         
               —
            
            
               zaviazal žalovaného nahradiť trovy konania.
            
         Žalobné dôvody a hlavné tvrdenia
   Dňa 3. júna 2004 podala žalobkyňa, úradníčka na Súdnom dvore, žiadosť o náhradu materiálnej a morálnej ujmy, ktoré utrpela v dôsledku blokovania jej služobného postupu od zavedenia nového systému povyšovania v roku 2000. Keďže uvedená žiadosť, ako aj jej sťažnosť boli zamietnuté, podala žalobkyňa túto žalobu. Na podporu svojich návrhov uvádza, že údajné blokovanie jej služobného postupu, ako aj materiálna a morálna ujma, ktorú utrpela, sú dôsledkom vážnych a opakovaných pochybení a nedostatkov administratívy Súdneho dvora ako v súvislosti s hodnotiacimi správami, tak aj bodmi pre povýšenie prideľovanými na ich základe.